
PRAKTINĖ UŽDUOTIS

48-osios Lietuvos mokinių chemijos olimpiados 

9 klasė

Druskos valymas perkristalinimo būdu

	Cheminiai indai ir priemonės
	Reagentai

	1 matavimo cilindras 
	16,5 g druskos bandinys

	1 filtravimo piltuvas
	distiliuotas vanduo

	3 cheminės stiklinės (50 ml)
	

	1 cheminė stiklinė šaldymui (500 ml)
	

	1 cheminė stiklinė atliekoms (500 ml)
	

	1 stiklinė lazdelė ir mentelė
	

	filtravimo popierius
	

	1 termometras
	

	kaitinimo plytelė
	

	laboratorinis stovas, gnybtas, žiedas
	


Darbo sauga. Darbo metu vilkėkite chalatą, mūvėkite gumines pirštines, užsidėkite apsauginius akinius. Karštus stiklinius indus imkite atsargiai su skepetaite. Po darbo kruopščiai nusiplaukite rankas.

Darbo eiga:

1. Bandinį suberkite į 50 ml cheminę stiklinę ir užpilkite 20 ml distiliuoto vandens.

    Įjunkite kaitinimo plytelę.  

2. Pasiruoškite karštam filtravimui: 50 ml talpos stiklinėje pašildykite ~ 20 ml distiliuoto vandens, kuriuo reikės suvilgyti filtravimo popierių.

Tuo pačiu metu kaitinkite cheminę stiklinę su bandiniu, nuolat maišydami stikline lazdele. Ištirpinkite mėginį 60 ºC temperatūroje ir dar pakaitinkite iki 80 ºC. 

3. Suvilgykite filtravimo popierių piltuvėlyje karštu vandeniu ir porcijomis filtruokite karštą mėginio tirpalą. Prieš filtruojant kiekvieną tirpalo porciją, stiklinę su likusiu bandiniu papildomai pašildykite virš plytelės. Apžiūrėkite nufiltruotas netirpias priemaišas. 

4. Stikline lazdele patrinkite cheminės stiklinės su filtratu sieneles. Filtratą palikite kambario temperatūroje, kol atvės iki ~ 20 ºC.  Filtratui atvėsus stiklinėje pasirodo nedideli kristaliukai.

5. Nemaišydami įstatykite stiklinę su filtratu į kitą 500 ml stiklinę su šaltu vandeniu. Keiskite šaltą vandenį didelėje stiklinėje kas ~ 5 min., kol filtratas atvės iki 10 ºC temperatūros. 

6. Pasiruoškite šaltam filtravimui: atvėsinkite ~ 20 ml distiliuoto vandens, kuriuo suvilgysite filtravimo popierių. 

7. Suvilgykite filtravimo popierių piltuvėlyje šaltu vandeniu ir porcijomis filtruokite šaltą tirpalą su kristalais. Filtruojant kiekvieną tirpalo porciją, mišinį laikykite didelėje stiklinėje su šaltu vandeniu. Stikline mentele kruopščiai perkelkite visus kristalus ant filtravimo popieriaus. Apžiūrėkite nufiltruotus kristalus. 

8. Atsargiai išimkite filtravimo popierių su kristalais iš piltuvėlio (nesuplėšykite!) ir padėkite ant kito filtravimo popieriaus lapo. Keiskite filtravimo popierių lapus, kol susigers drėgmė. (Nespauskite!)

9. Kristalus kartu su filtravimo popieriumi džiovinkite atviroje džiovinimo spintoje 10 – 15 min. Kas 5 min tikrinkite džiūstančius kristalus, kad jų neperkaitintumėte. Druskos kristalai turėtų būti mėlyni ir blizgantys. Atsiradus pirmiems žydros spalvos taškeliams kristalų paviršiuje – džiovinimą tuoj pat nutraukite. 

10. Apžiūrėkite gautus kristalus ir juos pasverkite.

11. Iš druskos tirpumo kreivės nustatykite druskos tirpumą 60 ºC  ir 10 ºC temperatūrose. Apskaičiuokite visų priemaišų masės dalį druskoje, atsižvelgdami į tai, kad atliktų veiksmų nuostoliai sudaro 25 %.

